CELEX: 62015TN0477
Language: da
Date: 2015-08-20 00:00:00
Title: Sag T-477/15: Sag anlagt den 20. august 2015 — European Dynamics Luxembourg m.fl. mod ECHA

3.11.2015   
            
            
               DA
            
            
               Den Europæiske Unions Tidende
            
            
               C 363/40
            
         Sag anlagt den 20. august 2015 — European Dynamics Luxembourg m.fl. mod ECHA
   (Sag T-477/15)
   (2015/C 363/49)
   Processprog: engelsk
   
      Parter
   
   
      Sagsøgere: European Dynamics Luxembourg SA (Luxembourg, Luxembourg), European Dynamics Belgium SA (Bruxelles, Belgien), Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved advokat M. Sfyri)
   
      Sagsøgt: Det Europæiske Kemikalieagentur (ECHA)
   
      Sagsøgernes påstande
   
   
               —
            
            
               ECHA’s tildelingsafgørelse vedrørende Fase 2 i den begrænsede udbudsprocedure ECHA/2014/86, som blev meddelt sagsøgerne ved ECHA’s skrivelse af 25. juni 2014, hvorved de blev oplyst om, at deres bud ikke var blevet valgt, og at kontrakten var blevet tildelt et andet konsortium, annulleres.
            
         
               —
            
            
               ECHA tilpligtes at betale sagsøgerne erstatning for fortabt mulighed for at få tildelt en kontrakt for i alt 5 20  000 EUR, og
            
         
               —
            
            
               ECHA tilpligtes at betale sagens omkostninger og andre omkostninger, som sagsøgerne er blevet påført i forbindelse med nærværende søgsmål, også selv om sagsøgerne ikke gives medhold.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende om, at ECHA tilsidesatte sin begrundelsespligt i forbindelse med vurderingen af sagsøgernes bud, idet ECHA ikke anførte de relative fordele ved det valgte bud.
            
         
               2.
            
            
               Andet anbringende om, at ECHA begik flere åbenbare skønsfejl ved vurderingen af sagsøgernes bud, og subsidiært, at ECHA indførte nye og ukendte kriterier ved vurderingen af buddene.